《赠戴宾竹》
明代·王尚学

平生不肯混庸流，志在清高谅已酬。上客是谁伸所敬，此君知已正相投。

和吟戛玉无尘到，共舞参天有笋抽。何事松梅偏不爱，岁寒鸣凤在梢头。

作者简介：王尚学，字宗儒。东莞人。明孝宗弘治二年（一四八九）举人，授广西零川县教谕，历福建市舶提举、广西柳州府同知，所至皆有善政，以引年致仕。民国张其淦《东莞诗录》卷一〇有传。